《七十翁吟五言古体十首》
元代·方回

诗人而寿者，近有数老仙。
后有陆放翁，前有曾茶山。
亦复有二赵，南塘与章泉。
年皆八九十，至今诗集传。
南岳五藁出，岂无刘后村。
老妓风水僧，两诗太不然。
三生感容堂，晚节尤可怜。
虚叟年七十，努力当勉旃。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。